Document ID: /roh_data/filtered/fineweb-2-filterrobots_roh.jsonl.gz/48849

Mia emna a Belgia è a fin. Jau turn a chasa damaun. I daventa puspè in lung viadi. Temp per reflectar quests 4 dis.
Temp che jau dovr. Jau hai vis ed udì fitg bler entaifer curt temp.
Tge resta
Ina frasa dal directur Toni Wimmer na vegn jau crai betg pli ad emblidar. Nus erans gist turnads da nossa tura tras la Euregio ( la regiun dal Dreiländereck Belgia, Germania e l’Ollandia). Sco ditg nus essans turnads d’in di plain aventura lura ma dì el. Ussa vesas era nua che vegn spargnà en la Belgia. Vi da la via numnadamain. Ed uss tar la frasa. I sa tracta d’ina reclama dad Audi en la Belgia. Wir kümmern um die Schlaglöcher, um den Belag, zusammen schaffen wir das. Quai di bler. Cun bain per esser sincera – uschè ina mala impressiun da las vias ha jau betg gì. La Belgia porscha ina massa da scuvrir.
Tipic per la Belgia
- Biera – i dad 1200 sortas biera, 400 bierarias
- Comics – Tim und Struppi ni Schlümpfe derivan da la Belgia
- Conchiglias e fritten – mangiar tipic da la Beglia
- Tschigulatta – tgi fa la meglra tschigulatta. Sch’ins dumonda ils indigens, hajan els las meglras pralinas, ils svizzers las meglras tavlas da tschigulatta
La Euregio
Eupen, Aachen, Maastrich e Lüttich
Il directur dal BRF ma ha mussà las citads impurtantas da la Euregio. Mo paucs kilometers separan las citads en la Belgia, la Germania e l’Ollanda. Il BRF che è situà en l'ost da la Belgia rapporta da tut las citads, ils lieus en l'Euregio. Mintg'ina da las citads a sias spezialitads. Aachen è enconuschent per Karl il Grond ni las funtaunas chaudas. Maastrich en l'Ollanda per sia spiert avert. Per innovaziun, far or d’insatge vegl e betg pli duvrà insatge nov. E Lüttich ha per exempel ina staziun da tren impressiunanta. Nua ch'ins va èn ins en paucas minutas circundada d'autra architectura, d'in auter viver la vita.
En il "Hamsterrad da Brüssel"
2000 contribuziuns èn 1 onn, fatg da 2 persunas. Uschia pudess ins descriver en ina frasa la lavur dals correspundents dal BRF a Brüssel. Dad Alain Kniebs e Roger Pint. 14 uras lavur al di.
Suentermezdi ha Alain lura mussà la citad a mai - natiralmain che ina biera en in local tipic dastga betg mancar. E che ch'ins sto avair vesì da Brüssel quinta Alain gist savess